ಮೊಗ್ಗಿನ ಮನಸಿನ ಹುಡ್ಗಿಯ ಮುದ್ದಾದ ಫೋಟೋ ಶೂಟ್!

– ಪಡ್ಡೆ ಹುಡ್ಗರ ಶುಭರಾತ್ರಿಯಲ್ಲೂ ಕಾಡಲಿದ್ದಾರೆ ಶುಭಾ ಪೂಂಜಾ
– ಸೀರೆಯಲ್ಲಿ ಕಂಗೊಳಿಸ್ತಿದ್ದಾರೆ ಶುಭಾಪೂಂಜಾ
– ಲಂಗ ದಾವಣಿಗೂ ಸೈ, ಬಿಕಿನಿಗೂ ಜೈ

ಬೆಂಗಳೂರು: ಮೊಗ್ಗಿನ ಮನಸ್ಸಿನ ಬೆಡಗಿ ನಟಿ ಶುಭಾ ಪೂಂಜಾ ಹೊಸ ಲುಕ್‍ನಲ್ಲಿ ನಿಮ್ಮುಂದೆ ಎಂಟ್ರಿ ಆಗೋಕೆ ರೆಡಿಯಾಗಿದ್ದಾರೆ. ಪಡ್ಡೆಗಳ ಹಾರ್ಟ್ ಬೀಟ್ ಜಾಸ್ತಿ ಮಾಡಲು, ಅವರು ಹಾಟ್ ಹಾಟ್ ಕಾಸ್ಟ್ಯೂಮ್‍ನಲ್ಲಿ ಫೋಟೋ ಶೂಟ್ ಮಾಡಿಸಿಕೊಂಡು ಸಜ್ಜಾಗಿದ್ದಾರೆ. ಶುಭಾರನ್ನು ಬಿಕಿನಿಯಲ್ಲಿ ನೋಡುವ ಅವರ ಅಭಿಮಾನಿಗಳ ಆಸೆಗೆ ಅವರು ತಥಾಸ್ತು ಎಂದಿದ್ದಾರೆ.

ನಟಿಮಣಿಯರು ಆಗಾಗ ಲುಕ್ ಚೇಂಜ್ ಮಾಡಿಸ್ಕೊಂಡು ಫೋಟೋ ಶೂಟ್ ಮಾಡಿಸ್ತಾನೆ ಇರ್ತಾರೆ. ಮೊದಲೇ ಹೆಣ್ಮಕ್ಕಳಿಗೂ ಕ್ಯಾಮರಾಗೂ ಏನೋ ಒಂದು ನಂಟು. ಕ್ಯಾಮರಾ ಕಂಡ್ರೆ ಸಾಕು ಸೈಡಿಗೆ ವಾಲಿಕೊಂಡು ತುಟಿ ಅಂಚಿನಲ್ಲಿ ಸ್ಮೈಲ್ ಕೊಡುತ್ತಾ ಪೋಸ್ ಕೊಡ್ತಾರೆ. ಸದ್ಯಕ್ಕೆ ಮೊಗ್ಗಿನ ಮನಸ್ಸಿನ ಹುಡುಗಿ ಕೂಡ ಇದೇ ಕೆಲಸ ಮಾಡಿದ್ದಾರೆ.

ಶುಭಾ ಪೂಂಜಾ ಮೊಗ್ಗಿನ ಮನಸ್ಸು ಸಿನಿಮಾದ ಮೂಲಕ ಸ್ಯಾಂಡಲ್‍ವುಡ್‍ಗೆ ಪದಾರ್ಪಣೆ ಮಾಡಿ, ಸಾಕಷ್ಟು ಸಿನಿಮಾಗಳಲ್ಲಿ ಅಭಿನಯಿಸಿ ತಮ್ಮ ಗ್ಲಾಮರ್ ಮೂಲಕ ಪಡ್ಡೆಗಳ ಹಾರ್ಟ್ ಬೀಟ್ ಹೆಚ್ಚಿಸಿದವರು. ತುಂಬಾ ಬೋಲ್ಡ್ ಅಂಡ್ ಬ್ಯೂಟಿಫುಲ್ ಆಗಿರುವ ಈ ನಟಿ ಈಗ ತಮ್ಮ ಫೋಟೋ ಶೂಟ್ ಕೂಡ ಅಷ್ಟೇ ಬೋಲ್ಡ್ ಆಗಿ ಮಾಡಿಸಿದ್ದಾರೆ.

ಬಿಡದಿ ಬಳಿಯ ಒಂದು ರೆಸಾರ್ಟ್‍ನಲ್ಲಿ ಶುಭಾ ತಮ್ಮ ಫೋಟೋಶೂಟ್ ಮಾಡಿಸಿದ್ದಾರೆ. ಇದು ಯಾವ ಸಿನಿಮಾಗಾಗಿ ಅಲ್ಲ, ಯಾಕಂದ್ರೆ ಶುಭಾ ಆಗಾಗ ಫೋಟೋಶೂಟ್ ಮಾಡಿಸ್ತಾನೆ ಇರ್ತಾರಂತೆ. ಆದ್ರೆ ಈಗ ಮೊದಲ ಬಾರಿಗೆ ಬಿಕಿನಿ ತೊಟ್ಟು ಫೋಟೋಗೆ ಪೋಸ್ ನೀಡಿದ್ದಾರೆ.

ಐದಾರು ಕಾಸ್ಟ್ಯೂಮ್‍ನಲ್ಲಿ, ಬೇರೆ ಬೇರೆ ಭಂಗಿಗಳಲ್ಲಿ, ಬಿಕಿನಿ ಜೊತೆಗೆ ಸೀರೆಯನ್ನು ಉಟ್ಟುಕೊಂಡು ಕ್ಯಾಮರಾಗೆ ಚೆಂದವಾಗಿ ಪೋಸ್ ನೀಡಿದ್ದಾರೆ ಶುಭಾಪೂಂಜಾ.

ಈಗಾಗಲೇ ಸಾಕಷ್ಟು ಸಿನಿಮಾಗಳಲ್ಲಿ ಶುಭಾ ಬ್ಯುಸಿಯಾಗಿದ್ದು, ಇವರ ಫೋಟೋ ಶೂಟ್ ನೋಡಿದ್ಮೇಲೆ ಇನ್ನಷ್ಟು ಆಫರ್‍ಗಳು ಇವರನ್ನು ಹುಡುಕಿ ಬಂದ್ರು ಆಶ್ಚರ್ಯವಿಲ್ಲ. ಎಂಥಹ ಪಾತ್ರಕ್ಕಾದರೂ ಸೈ ಎನ್ನುವ ಈ ಬೋಲ್ಡ್ ನಟಿ, ಇನ್ನಷ್ಟು ಒಳ್ಳೊಳ್ಳೆಯ ಪಾತ್ರಗಳ ಮೂಲಕ ಸಿನಿರಸಿಕರ ಮನರಂಜನೆಯ ದಾಹವನ್ನು ತಣಿಸಲಿ ಎನ್ನುವುದು ಎಲ್ಲರ ಆಸೆ.